text: En dag med fart på 
  22 august 2015 kl. 04.31
  Action Dag på Koldingegnens Lufthavn med flyshow og hurtige biler. Minister tager chancen og springer ud
  
  Dagen starter kl. 10.00, hvor et fly går på vingerne. Ud derfra springer et hold faldskærmsspringere, og med sig har de Dannebrog og miljø- og fødevareminister Eva Kjer Hansen i et tandemspring.
  Vel nede på jorden holder hun åbningstalen. Og så går det ellers slag i slag med opvisning i luftrummet af forskellige fly, modelfly og svævefly.
  I pauserne er der mulighed for at få en helikopterrundflyvning. På landingsbanen bliver der ligeledes mulighed for at se driftingbiler og motorcykler, der laver kunster og stunts. Og meget mere med fart på, lover arrangørerne.
  Se her nogle af de ting, som skete på Action Dag ved Koldingegnens Lufthavn og hør Rene Meng forklare, hvad der sker på dagen (Varighed: 01:30).
  